Bossan doo

She lus lussagh 'sy ghenus Typha eh bossan doo ny quiggal ny ben-shee (Typha latifolia).  T'eh dooghyssagh da'n Oarpey, yn Affrick, America Hwoaie as Yiass, as yn Aishey.  T'eh coontit myr sarkyl ruegyssagh 'syn Austrail as Hawaii.  Ta feanish ayn dy vel eh ry-akin 'syn Indoneesh, yn Valaysia, Yn Teelynn Noa, Papooey Guinea Noa as ny h-Ellanyn Philippeenagh, agh cha nel eh dooghyssagh 'syn ardjyn shen.

T'eh ry-akin ayns ymmodee emshyraghtyn çhirrym ny fliugh.  T'eh gaase eddyr ardjid ny marrey as 2,300m er yrjid.  Ta feme echey er ushtey, myr egintagh thalloo fliugh.  T'eh gaase ayns buill baiht raad nagh vel ushtey erskyn 0.8m, son y chooid smoo.  Ny keayrtyn, t'eh gaase myr breshag snauee ayns ushtey dowin.  Share da ushtey millish, agh t'eh surranse beggan sailjys.  My ta'n sailjys lhaggaghey, foddee eh goaill yn ynnyd jeh dooieyn dooghyssagh reeastyn gortey, as myr shen ve ny harkyl ruegyssagh.   

Jalloo-oaylleeaght
T'eh gaase wheesh as 3m er yrjid.  Ta duillagyn 2-4cm er lheead echey.

Ymmyd
Va dooghyssee America gee raisoamyn bossan doo, chammah's binn ny duillagyn as dhossanyn blaaghey aegey.  Ta raisoamyn yn-ee erreish daue goll er coagyrey as speeiney; ta ny gish as duillagyn yn-ee aw ny coagyrit.  T'eh soo stiagh broid ass yn ushtey, myr shen, cha nel eh sauçhey ee adsyn ya gaase ayns ushtey broighit.

Imraaghyn

 Kianglaghyn magh  
 USDA TYLA 
  ROOK description
 Edibility of Cattail

latifolia
Ronney:Lossreeyn ushtee
Ronney:Blaanid yn Oarpey
Ronney:Blaanid yn Aishey hempreilagh
Ronney:Blaanid yn Affrick
Ronney:Blaanid America Hwoaie
Ronney:Blaanid America Yiass
Ronney:Lossreeyn ymmydit ayns coagyraght Americaanagh Vun-dooghyssagh
Ronney:Lossreeyn ymmydit ayns medshin Americaanagh Bun-dooghyssagh
Ronney:Lossreeyn soilshit 'sy vlein 1753
Ronney:Tacsyn lus-oaylleeagh enmyssit lesh Carl Linnaeus